Tapani Kinnunen

Tapani Kinnunen (s. 18. helmikuuta 1962 Joensuu) on turkulainen runoilija ja prosaisti.

 Elämä ja ura 

Kinnusen esikoisteos Nauru pimeästä huoneesta ilmestyi vuonna 1994. Samana vuonna hän alkoi avustaa runouslehteä Tuli & Savu, jonka runoilijat Tommi Parkko ja Markus Jääskeläinen olivat juuri perustaneet.

Kinnunen oli palkittu jo vuoden 1983 Nuorison Taidetapahtuman runoilijana, mitä kautta on perua hänen tuttavuutensa kirjailija Kari Levolaan. Kinnunen alkoi järjestää läänintaiteilijaksi valitun Levolan ja runoilija Seppo Lahtisen kanssa runoklubeja Turussa osana niin kutsuttua Turun runoliikettä. Down By The Laiturin Runoklubista tuli valtakunnallinen menestys. Vuoden 1994 DBTL:n Runoklubia voidaan pitää niin sanotun Turun runoliikkeen lähtölaukauksena. Klubilla esiintyivät tuolloin Kinnusen lisäksi jo mainitut Tommi Parkko ja Markus Jääskeläinen, mutta myös Ilkka Koponen ja Timo Lappalainen. Kinnunen kirjoitti myöhemmin runoilija Esa Hirvosen esikoisrunokokoelmaan Harlem (2001, Savukeidas) esipuheen, jossa hän kertaa lyhyesti tuon ajan tapahtumia.

Kinnusesta tuli valtakunnallisen Runoyhdistys Nihil Interitin varapuheenjohtaja 1996 ja varsinainen puheenjohtaja 1998, missä tehtävässä hän toimi vuoteen 2001. 

Kinnunen on tehnyt satoja runoesiintymisiä Suomessa, Ruotsissa, Englannissa, Virossa, Latviassa, Liettuassa ja Venäjällä. Hänen runojaan on käännetty englanniksi (muun muassa Anselm Hollo ja Andy Willoughby), ruotsiksi (Henrik Jansson), viroksi (muun muassa Jan Kaus, Kalju Kruusa ja Hasso Krull) ja venäjäksi (Jukka Mallinen ja Sergei Zavjalov).

Kinnunen asuu Turussa vaimonsa kanssa ja heillä on kaksi aikuista tytärtä. Kinnunen työskenteli pitkään osa-aikaisena kirjastovirkailijana Turun kaupunginkirjastossa. Hän jäi vapaaksi kirjailijaksi 2019.thumb|Tapani Kinnunen ja Eeva Park. Helsingin kirjamessut, 2011.

 Levytetty tuotanto sekä elokuva- ja videoesiintymiset 
Underground-kustantamona aloittanut Savukeidas julkaisi vuonna 2002 CD-levyn Runo & Ääni, jolla ovat mukana Turussa vaikuttaneet runoilijat Tapani Kinnunen, Marjo Isopahkala, Tommi Parkko, Markus Jääskeläinen, Kari Aartoma, Juha Kulmala ja Esa Hirvonen. Kinnusen osuuteen on musiikin tehnyt helsinkiläinen muusikko Tipi Haapala.

Kinnunen on esiintynyt myös Lounais-Suomen Kirjailijoiden julkaisemalla tallenteella Ääniä lännestä. Turkulaisia runoilijoita Säkeet-orkesterin kanssa 2015–2016 (2018, Lounais-Suomen Kirjailijat).

Vuonna 2002 Suomen Kirjailijaliitto ja Kirjallisuuden edistämiskeskus julkaisivat videotallenteen Nuoria turkulaisia runoilijoita, jolla ovat mukana Tapani Kinnunen, Joni Pyysalo, Seppo Lahtinen, Reetta Niemelä ja Markus Jääskeläinen. Videosta julkaistiin myös lyhennetty versio DVD-levynä. 

Kinnunen on esiintynyt Mikko Pielan dokumenttielokuvassa Runoja Suomessa (1998, Oy Todellisuus Ab) sekä Janne Leimolan dokumenttielokuvassa Ääniä maan alta (2011), jälkimmäinen on turkulaisen TVO-klubin historiikki.   

Kinnunen on vieraillut yhtyeiden ja artistien levyillä: Vihan Muna: Free Jazz! (2020, Stupido Records) runolla Peruuttaja, Haamu: Aikaa kalliimpi (2012, Meiän Musiikki) kappaleessa Luotikuja runo Kipinä jäi ja Folkswagen: Karjalan balsamia (2005, Pilfink Records) puhe Hullu trollikuski. 

 Teokset 
 Romaanituotanto 

 Suomi-sixpack -sarja 

Päässä nykii. Robustos, 2019. .
Helter Skelter. Robustos, 2021. .
Aina nälkä. Robustos, 2022. .  

 Runoteokset 
Nauru pimeästä huoneesta (1994, Pahan Kukka)
Tupakoiva munkki (1996, Pahan Kukka)
Show Time (1998, Sammakko)
Alaskan runot (2001, Enostone)
Pyhä kankkunen (2004, Savukeidas)
Hard Core (2006, Ek Zuban, Middlesbrough, U.K.) yhteiskokoelma Angela Readmanin kanssa
Englantilainen keittiö (2007, Savukeidas)
Amerikkalainen parranajo. Runot 1994 - 2009 (2009, Savukeidas)
Haitin runot (2013, Savukeidas)
Ranskalainen suudelma (2016, Savukeidas)
Maitoa ja alkoholia (2020, Enostone)
Oopperan grilli (2024, Enostone) 
Remingtonilla kirjoitetut runot (2026, Enostone)

 Julkaisut antologioissa 
Himo aamuisiin korsiin (1984, NVL)
Perillä etsiessään (1985, Ukri ry)
Maailma on teonsana. Suomalaisia runoja (1999, WSOY)
The Flesh of the Bear. Bilingual Anthology. Poems from North East England & South West Finland (2004, Ek Zuban, Middlesbrough, U.K.)
See sama soolane meri. Soome tänapäeva luule antoloogia (2004, Koma, Tallinna, Viro)
Yhdet vielä : baarikärpäset kertovat (2005, Like)
Poetiikkaa. Seitsemän esseetä runouskäsityksistä (2007, Savukeidas)
Bárhová elindulhatunk. Turku város hat költöje (2012, Magyar Napló, Unkari)
Tappajamummo ja muita runosarjakuvia (2013, ntamo)
Muodonmuutoksia? Nihil Interit ry:n juhlakirja (2013, Nihil Interit)
Nykyaikaa etsimässä. Tarinoita kirjakauppa Tulenkantajista (2015, Sanasato)
Torasäkeet (2015, Kolera)
Katso pohjoista taivasta (2017, Otava)
Olet täyttänyt ruumiini tulella (2017, WSOY)
Kaikki on elokuvaa: suomalaista elokuvarunoutta (2023, Kulttuurivihkot)
Höyrymainari Shimo: 50 vuotta pää pilvissä eli varoittava tarina ihmeellisen ihmisraukan erikoisesta elämästä (2023, Nysalor)
 Palkinnot 
Kaupungin paras runoilija. Turun City-lehden palkinto 2004
Vuoden Kiila 2015
Varsinais-Suomen taidetoimikunnan taidepalkinto 2016
Pohjois-Karjalan kirjailijayhdistys Ukrin Vuoden Kynä -palkinto 2019

 Lähteet 

Luokka:Suomalaiset runoilijat
Luokka:Suomalaiset kirjailijat
Luokka:Vuonna 1962 syntyneet
Luokka:Elävät henkilöt